واشنګټن پوسټ (ورځپاڼه)

د واشنګټن پوسټ چي په سیمه ایزه توګه د پوسټ په نوم پیژندل کیږي او په غیر رسمي توګه WaPo یا WP په نوم پېژندل سوې ده یوه امریکایی ورځپاڼه ده چي د متحده ایالاتو په واشنګټن، DC کي خپریږي. دا د واشنګټن په میټروپولیټان سیمه کي ترټولو پراخه خپرېدونکې ورځپاڼه ده   او زیات مینه وال لري. تر 2023 پوري واشنګټن پوسټ 135,980 چاپ پیرودونکي او 2.5 ملیون ډیجیټل پیرودونکي درلودل، چي دواړه د نیویارک ټایمز او وال سټریټ ژورنال وروسته د متحده ایالاتو ورځپاڼو کي دریم لوی مقام وګڼل سو.

واشنګټن پوسټ په 1877 کي رامنځ ته سوه. د 2013 په اکتوبر کي د ګراهام کورنۍ واشنګټن پوسټ ورځپاڼه د نیش پر هولډینګز چي د جیف بیزوس ملکیت دی په 250 ملیون ډالرو وپلورل. 

تر 2024 پوري دې ورځپاڼي د خپل کار له امله 76 ځله د پولیټزر جایزه وګټل، او  د نیویارک ټایمز وروسته دویمه ستره خپرونه سوه.   واشنګټن پوسټ په متحده ایالاتو کي د ریکارډ ورځپاڼه ګڼل کیږي    او ژورنالیستانو یې 18 د نییمان فیلوشپس او 368 د سپیني ماڼۍ د نیوز عکاسانو ټولني جایزې ترلاسه کړي دي.   دا پاڼه د خپل سیاسي راپور ورکولو لپاره خورا مشهوره ده او یو له څو هغه امریکایی ورځپاڼو څخه ده چي بهرنۍ بیورو چلوي،  او په لندن او سیول کي د نړیوالو تازه خبرونو مرکزونه هم لري.